**Cyngor Cymuned Blaenrheidol Community Council**

**Agenda – Chwefror 4, 2025**

**Presennol:** Mick Bruce (Cadeirydd), Dafydd Jones, Huw Morris, Aled Thomas, John Wall, Rhodri Davies (Cynghorydd Sir), Amanda Roberts (Clerc)

1. **Ymddiheuriadau:** Dim

**2 Cofnodion y Cyfarfod diwethaf (30/7/24)**

 **Cywirdeb:** Derbynwyd gan Huw Morris a’i eilio gan John Wall

 **Materion yn Codi:** Gweler y Cynllun Gweithredol isod

**3 Gohebiaeth**

* **Diwrnod VE 80 - 8 May 2025.** Awgrymwyd i geisio cael aelodau o’r gymuned at eu gilydd am 9.30yh i ganu emynau / caneuon ystyriol – Ddaru’r Cyngor trafod hyn a gofyn i’r Clerc i siarad hefo’r Eglwys leol i weld os oeddent yn bwriadu dal digwyddiad, neu a oedd yna ddiddordeb hefo nhw i ddal digwyddiad ar y cyd. Byddai’r Cyngor yn fodlon addurno’r Eglwys yn briodol gan ddefnyddio’r arian y derbyniwyd oddiwrth y Rali.
* **Nodwyd a derbyniwyd** (lle’n briodol) yr adroddiadau canlynol:
	+ - Nodyn Datblygu Ymarfer 8 Cod Ymddygiad: Aelodau a Swyddogion
		- Adroddiad Blynyddol Drafft Panel Annibynnol Cymru ar Gydnabyddiaeth Ariannol 2025-2026 (nodwyd bod y Cyngor ddim yn talu unrhyw gydnabyddiaeth ariannol)
		- Model Reoliadau Ariannol 2024
		- Cyfansoddiad newydd i Gyngor Cymuned Blaenrheidol
		- Canllawiau ar gyfer E-byst a Chaffael
* **Dogfennau a Proses Ymgynghori Ysgol Syr John Rhys**. Anfonodd y Cyngor Cymuned lythyr i‘r Cyngor Sir mewn ymateb i’r ymgynghoriad ar gau’r Ysgol. Ta waeth, cafodd y broses ei ddileu – Credwyd bod y Cyngor Sir yn bwriadu ail-ddechrau’r broses, yn anelu am ddyddiad cau o Fis Medi 2026. Dalwyd cyfarfod yn y neuadd, a gobeithir ffurfio pwyllgor newydd i’r neuadd. Nodwyd bod Cynghorau Cymuned eraill wedi pwrcasi adeiladau eu ysgolion ar ôl iddynt gau.

* **Cais RhG** oddiwrth cwmni cyfryngau a marchnata ‘Screaming Frog Ltd’ – gofynodd y cwmni am y swm yr oedd y Cyngor wedi clusnodi ar gyfer goleuadau ac addurniadau Nadolig. Anfonodd y Clerc ymateb o fewn 21 diwrnod yn nodi ‘sero’.
* **Arolwg LPIP**: Mae holiadur wedi cael ei ddosbarthu i gynghorau gan prosiect sy’n cael ei reoli gan y Brifysgol i weld sut mae Cynghorau yn cael eu rhedeg. Nodwyd gan y Cambrian News bod yr ymateb hyd yn hyn yn araf – Llenwodd y Clerc yr holiadur ar ran CC Blaenrheidol a’i ddosbarthu i’r Cynghorwyr am eu sylwadau. Cafodd yr holiadur ei ddanfon i’r Brifysgol ar 29/2/25.
* **Cefn Croes**: cynnig grant ar gyfer Diffibrilwr. Debyniwyd neges mewn ymateb i’r cais a wnaethpwyd yn dweud “Mae’r ymddiriedolwyr yn bles iawn i allu cynng grant i Gyngor Cymuned Blaenrheidol, y swm o £1,625.00 tuag at diffibrilwr, cabinet allanol a costau gosod” – Cytunwyd y ddylai’r Clerc nawr ofyn am ddyfynbrisiau am diffibrilwr a postyn i’w ddal. Caiff ei leoli yn Ystumtuen, ger hysbysfwrdd y Cyngor Cymuned.
* **Fferm Wynt Lluest y Gwynt** (ddaru’r Cynghorwyr DJ ac AT datgan diddordeb) – Nodwyd bod cyfarfod wedi ei ddal i’r gymuned a bod yr ymgynghoriad dal ar agor.
* **Cod Ymddygiad**: Mae’r Cyngor Sir yn rhedeg sesiwn hyfforddiant ar hyn dros ‘zoom’ ar 11/2/25 (6yh-7:30yh) ac awgrymwyd bod y mwyafrif o gynghorwyr a chlercwyr yn ei fynychu – Bydd y Clerc yn dosbarthu’r ddolen i bawb unwaith y mae e ar gael.
* **ULlC Arolwg o'r Pwyllgor Ardal**: Mae ULlC wedi dosbarthu holiadur yn gofyn beth mae cynghorau yn meddwl o’r gwasanaeth maent yn ei gynnig. Dyddiad cau yr arolwg yw diwedd mis Chwefror – Cytunodd y Clerc i lenwi’r holiadur a’i ddosbarthu i’r Cynghorwyr am eu sylwadau cyn y cyfarfod nesaf i’w ddychwelyd i ULlC.
* **Rali Ceredigion 2025**: Rhoddwyd y dyddiadau a dau lwybr o fewn ffiniau Blaenrheidol i’r Cyngor cael eu hystyried (am fod rhain am ymgynghoriad yn unig ar hyn o bryd, gofynwyd i’r Cyngor i beidio eu siario’n gyhoeddus). – Nid oedd y Cynghorwyr yn gweld unrhyw broblem o’r hyn y cafwyd i’w hystyried. Caiff hyn ei adrodd yn ôl i ysgrifenyddion y Rali.
* **Bin halen Maes yr Awel**: Nodwyd bod neb yn medru mynd lan na lawr y bryn canol yn Maes yr Awel pan mae’n rewllyd. Mae’r bin halen melyn (sy’n berchen i’r Cyngor Sir) wedi ei leoli wrth y mynedfa i’r ystâd ond mae’n rhy bell i’w ddefnyddio ar y bryn (er ei bod wedi ei lenwi’n ddiwedda). Prynodd y Cyngor Cymuned bin halen i’r ystâd rhai blynyddoedd yn ôl. Caiff hwn ei leoli ar ben y bryn, ond mae’r Cyngor Sir yn pallu ei lenwi, yn debyg am resymau cyfrifoldeb. – Gofynwyd i’r Clerc i holi am eglurhad o’r hyn o’r Cyngor Sir ac i ddarganfod pwy ddylau ddarparu halen i Maes yr Awel. .
* **Lôn Brynglas** – derbyniwd neges oddiwrth aelod o’r gymuned yn nodi anhawster wrth ymuno a’r A44 o’r Lôn. Mae’n debyg ei bod yn barod wedi gofyn i’r perchennog o’r cae cyferbyn i’r Lôn i dorri’r coed. Nid oes modd gweld y ceir sy’n gyrru i mewn i’r pentref ar hyn o bryd – mae nifer o ddamweiniau wedi eu arbed. A gall y Cyngor trefnu i dorri’r coed? Hefyd, mae car yn cael ei parcio ar y cyffordd ar adegau sy’n fentr arall. – Gofynwyd i’r Clerc i ofyn i berchennog y cae i dorri’r coed cyferbyn a’r cyffordd sydd â dotiau arnynt.

Gweler isod Cynllun Weithredol CC Blaenrheidol; yn ogystal â rhestr o’r gohebiaeth ychwanegol sydd wedi cael ei ddosbarthu ers y cyfarfod diwethaf.

**4 Cynllunio** – A240647 - Cwmergyr, Ponterwyd, SY23 3LD. Dosbarthwyd yr ebost a’r datganiad cynllunio ar 25/9/24 – d’oedd dim sylwadau.

**5 Cyllid**

* + **Cyfrifon 2023-24** – Mae rhain wedi eu dychwelyd gan Archwilio Cymru wedi eu categoreiddio yn anamodol gyda dim materion yn codi. Mae copiau ar hyn o bryd yn ymddangos yn yr hysbysfordydd.
	+ **IRPW** - **Datganiad o Daliadau 2023-24** – Y ffurflen flynyddol wedi ei chwblhau a’i dychwelyd yn nodi dim taliadau. Bydd angen ebost unigol o bawb i gadarnhau hyn.
	+ **Balans y Banc** - £5,643.41 (yn ôl datganiad diweddaraf o’r banc ar 13/1/25)
	+ **Cyllideb Amcangyfrif Drafft 2024/25** – wedi ei ddosbarthu
	+ **Praesept 2025/26** – Anfonwyd ffurflen i’r Cyngor Cymuned ar 29/1/25 yn gofyn am braesept o £4,824 (hy 2.5% sef swm chwyddiant presennol [£118] wedi ei adio i praesept y flwyddyn flaenorol o £4,706)
	+ **Anfonebau i’w talu**:
1. S O Evans (torri glaswellt) - £160
2. Cyngor Sir Ceredigion (Lês) - £5
3. Archwiliwr Mewnol - £100
4. Gwefan - £334.98
5. Archwilio Cymru - £200

Cytunwyd i’w talu.

* + **Llythyron Elusennol**:

Nodwyd oherwydd y rhif o lythyron y derbyniwyd gan y Cyngor yn flynyddol, a swm ei praesept, dim ond yr elusennau sy’n benodol i gymuned Blaenrheidol sy’n cael eu cefnogi.

1. Ambiwlans Awyr Cymru (ar ebost 1/11/24) – prosiect diweddaru hofrennydd
2. Apêl Cronfa Cyfle i Bawb Urdd Gobaith Cymru (ar ebost 18/11/24)
3. CFfI Ceredigion YFC (Felinfach) (ar ebost 15/1/25)
4. Papur Bro y Ddolen (ar ebost 22/1/25)

Cytunwyd ar rodd o £50 i’r Ddolen.

**6 Unrhyw Fater Arall**

* Mae aelod o’r gymuned wedi cwyno i Gynghorwr (DJ) am nad oedd y Cyngor Cymuned wedi dodi coeden Nadolig i fyny yn yr ardal y flwyddyn ddiwethaf; ac hefyd, d’oedd y pabis coch ddim wedi eu harddangos yn y pentref ar adeg y cofio. Cytunwyd y byddai’r Cyngor yn sicrhau bod y nwyddau priodol yn cael eu arddangos ar y ddau adeg eleni.
* Cafodd y Cynghorwyr sioc i glywed bod yr aneddau hynny yn y pentref a oedd wedi bod heb ddwr am bump diwrnod heb dderbyn unrhyw gyfatebolrwydd oddiwrth Dwr Cymru yn egluro sut yr oedd hyn wedi digwydd na ymddiheuriad am yr anghyfleustra. Gofynwyd i’r Clerc i ysgrifennu llythyr yn gofyn am hyn.
* Argyfwng Costau Byw – Mae’r Cyngor ar hyn o bryd yn derbyn llawer o ebyst ynglyn a’r argyfwng. Cytunwyd y byddai’n syniad i wneud rhywbeth i helpu. Awgrymwyd y fedre cael ei redeg ar y cyd hefo ‘syrjyri’ y Cynghorwr Sir pob yn ail fis ee darparu ‘lle cynnes’ am y ddwy awr ac yn bosib cynnig tocyn / gweithgaredd. Mae yna grantiau wedi bod ar gael am hyn.
* Nodwyd bod y Clerc wedi mynychu cyd-digwyddiad blynyddol yr SLCC a Un Llais Cymru ar 20fed o Dachwedd, a wedi ei chwilio’n ddefnyddiol iawn.
* Am fod cymaint ar yr Agenda y noswaith yma, ni ystyrwyd y Raglen Weithredol.

**Dyddiad y cyfarfod nesaf**: 11 Mawrth 2025

**Amser cau’r cyfarfod**: 9:00yh

**Gohebiaeth wedi ei ddanfon ymlaen i’r Cynghorwyr ers y cyfarfod diwethaf:**

* Bwletin Comisiynydd Heddlu a Throsedd (4/9/24) - (digwyddiad 12/9/24)
* Cynhadledd Genedlaethol Un Llais Cymru 16 Hydref (4/9/24)
* Bwletin Cynnal Y Cardi (4/9/24)
* Tenovus Gofal Canser (4/9/24)
* Ymgysylltiad ‘Fy Iechyd, Fy Newis’ Gwasanaethau Gofal Sylfaenol a Chymunedol (4/9/24) - (digwyddiad 24/9/24)
* Gofyn barn ar gynllun amddiffyn yr arfordir ar gyfer Aberystwyth (4/9/24)
* Cyswllt Cynghorau: Cynlluniau Costau Byw (4/9/24) - (2 x gweminar a fforwm)
* Diwrnod Rhyngwladol Pobl Hŷn a Cheredigion Oed Gyfeillagar (4/9/24) - (digwyddiad 30/9/24)
* Ynni Cymru: Rhaglen Ariannu Grant Cyfalaf (25/9/24)
* Pecyn Perllan Gymunedol am Ddim (9/10/24)
* Cyfarfod rhwng cynrychiolwyr y Cyngor Sir a Chynghorau Tref a Chymuned – 26 Tachwedd 2024 (9/10/24)
* Sgam Tocyn Parcio (9/10/24)
* Llythyr Ymgynghori - Cynigion Llefydd Parcio Oddi ar y Stryd (9/10/24)
* Ymgynghoriad: Gwaith Craffu ar Gyllideb Ddrafft Llywodraeth Cymru 2025-26 (10/10/24)
* Gwahoddiad i Gymryd Rhan yn Arolwg Ar-lein Prosiect Canllaw Gweithredu Tai Gwledig i Gymru (10/10/24)
* Parcio ar Promenad Aberystwyth - Ymgynghoriad (10/10/24)
* Gwahoddiad i gyfarfod Grwp Ymgynghorol Cymuned cyf Fferm Wynt Lluest y Gwynt a Chysylltiad i’r Grid (11/10/24) - wedi ei ohirio
* Arolwg Cymuned Ceredigion – Adroddiad Argymhellion Terfynnol (11/10/24)
* Digwyddiad Pethau Bychain 15.10.24 (16/10/24) - recordiad a gwyb
* Ymateb Un Llais Cymru i Ymchwiliad y Senedd i Gynghorau Cymuned a Thref (24/10/24)
* Newyddion Ariannu o’r Tim Cefnogol yn yr Argyfwng Costau Byw (24/10/24)
* ULlC - Cofnodion Drafft - Pwyllgor Ardal Ceredigion (24/10/24)
* Digwyddiad Rhwydwaith i ddod gyda Cymorth Cynllunio Cymru (24/10/24) - (digwyddiad 14/11/24)
* Bwletin Mis Hydref Cynnal y Cardi (24/10/24)
* Diweddariad pwysig ynghylch canfyddiadau cychwynnol y Gangen Ymchwilio i Ddamweiniau Rheilffordd (RAIB) yn dilyn digwyddiad rheilffordd y Cambrian (13/1/25)
* Cyhoeddi dau papur ymgynghori - Cydnerthedd cynllunio a chadw coed (13/1/25)
* Strategaeth Diogelwch Cymunedol Ceredigion 2024-2027 (13/1/25)
* Prosiect Argyfwng Cost Byw - Gwybodaeth ac Adnoddau (16/1/25) x 3
* Dweud eich dweud 2024: Neges i bobl hŷn (16/1/25) – holiadur
* Digwyddiad Pethau Bychain 3/12/24 – Gwneud lle i Amphibiaid (21/1/25) – recordiad & adnoddau
* Arolwg o Etholaethau’r Senedd (21/1/25)
* Ymgynghoriad ar Newidiadau i Broses Pwrcasi Gorfodol a Rheoliadau Iawndal (24/1/25)
* Pwyllgor Un Llais Cymru Ardal Ceredigion 14.1.25 (24/1/25)
* Nodiadau BGC Pwyllgor Ardal Ceredigion (24/1/25)
* Gwneud Synnwyr o’r Jargon (25/1/25)
* Prosiect Argyfwng Costau Byw 'Gweithio gyda Partneriaid: I Ddarpar Cefnogaeth Costau Byw i’r Gymuned' gweminar ar 6/2/25 (29/1/25) – gweminar
* Allwch Chi Helpu – Poster RVS (29/1/25) – posteri i‘w dodi yn yr hysbysfyrddau
* Bwletin Mis Ionawr 2025 Cynnal y Cardi (29/1/25)
* Parti yng Ngardd Buckingham Palace 7ed a 20ed o Fai 2025 (29/1/25) – dim enwebiad hyd yn hyn

Gweler y Cynllun Gweithredu wedi ei gynnwys ar ddiwedd y flwyddyn